Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä N:o 4/2001 /* SEK/2001/0717 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä Nro 4/2001 SISÄLTÖ 1. Kuukausittaisten menojen kokonaiskehitys 2. Määrärahojen alustava käyttö 3. Selvitysosa 4. Päätelmät 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tilanne vastaa jäsenvaltioissa 16. lokakuuta 2000-28. helmikuuta 2001 toteutettuja menoja. 1.1. Alaotsake 1a: YMP-menot lukuun ottamatta maaseudun kehittämistä >TAULUKON PAIKKA> 1.2. Alaotsake 1b: Maaseudun kehittäminen ja liitännäistoimenpiteet >TAULUKON PAIKKA> 2. Määrärahojen alustava käyttö Seuraavassa taulukossa esitetään määrärahojen alustava käyttö varainhoitovuoden 2001 neljän ensimmäisen kuukauden aikana. >TAULUKON PAIKKA> 3. SELVITYSOSA 3.1. Määrärahojen täytäntöönpano huhtikuussa 2001 Talousarvion määrärahojen täytäntöönpano rahoitusnäkymien otsakkeen 1 osalta on huhtikuussa 2001 (jäsenvaltioiden menot 16. lokakuuta 2000-28. helmikuuta 2001) 27 143,3 miljoonaa euroa eli 62,7 prosenttia määrärahoista. Menot ovat - alaotsakkeessa 1a (YMP-menot lukuun ottamatta maaseudun kehittämistä) 869,5 miljoonaa euroa indikaattorin alapuolella, - alaotsakkeessa 1b (maaseudun kehittäminen ja liitännäistoimenpiteet) 453,9 miljoonaa euroa indikaattorin alapuolella. 3.2. Valuuttoihin vaikuttavat tekijät 3.2.1. Dollarin pariteetti euroon nähden Edellisessä kohdassa mainituissa menoissa on otettu huomioon dollarin kurssikehitys euroon nähden. Suuresta osasta maataloustuotteiden vientituista (erityisesti viljat ja sokeri) sekä eräistä yhteisön sisäisistä tuista (esim. puuvillatuki) aiheutuvat menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2001 maatalousbudjetin oikaisukirjelmää laadittaessa perustana oli vuoden 2000 heinä-syyskuun keskimääräinen dollarin pariteetti eli 1 euro = 0,91 $. 3.2.2. Kaksoiskurssien vaikutukset Kaksoiskurssien vaikutus EMOTR:n tukiosastoon on arvioitu 77 miljoonaksi euroksi. 3.3. Markkinoihin vaikuttavat tekijät 3.3.1. Alaotsake 1a Alaotsakkeessa 1a kaksi kolmasosaa (- 598,9 milj. euroa) indikaattoriin nähden käyttämättä jääneistä määrärahoista liittyi eläintuotteisiin. Jäljempänä esitetään yksityiskohtaiset tiedot kunkin suuria eroja sisältävän luvun osalta. Luku B1-11: Sokeri // Ero: - 146 milj. euroa (- 8,5 %) // (menot: 623 milj. euroa) (indikaattori: 769 milj. euroa) Alikäyttö indikaattoriin nähden johtuu siitä, että sokerin vientimäärät jäivät helmikuun 2001 lopussa 80 prosenttiin määristä, jotka oli tarkoitus viedä kyseiseen ajankohtaan mennessä. Lisäksi varainhoitovuoden alusta myönnetty keskimääräinen vientituki oli 97 prosenttia vuoden 2001 talousarvion laatimisessa käytetyistä arvioista. Luku B1-12: Oliiviöljy // Ero: - 122 milj. euroa (- 4,9 %) // (menot: 1 969 milj. euroa) (indikaattori: 2 091 milj. euroa) Tämän vuoden profiili perustuu vuoden 2000 maksuaikatauluun. Alikäyttö johtuu siitä, että vaikka Italia aikaistikin lähes kaikkien oliiviöljyn markkinointivuoden 1999/2000 tuotantotukien maksatuksen, tukiennakoiden maksaminen on viivästynyt Kreikassa, Espanjassa ja Portugalissa. Luku B1-14: Kuitukasvit ja silkkiäistoukat // Ero: - 156 milj. euroa (- 18,3 %) // (menot: 500 milj. euroa) (indikaattori: 656 milj. euroa) Maksuviiveet ja niistä johtuva alikäyttö indikaattoriin nähden ovat seurausta siitä, että helmikuuhun 2001 asti valvontaan asetetut tukikelpoiset määrät puuvillaa, josta siemeniä ei ole poistettu, olivat Kreikassa (puuvillan pääasiallinen tuottajamaa) indikaattoriin nähden pienemmät. Luku B1-15: Hedelmät ja vihannekset // Ero: + 31 milj. euroa (+ 1,8 %) // (menot: 601 milj. euroa) (indikaattori: 570 milj. euroa) Indikaattorin ylitys johtuu seuraavista tekijöistä: - hedelmät ja vihannekset: banaanien tukimaksut olivat vuonna 2001 maksettujen ennakkojen korotuksen vuoksi aiempaa suuremmat Ranskassa ja Espanjassa, - hedelmä- ja vihannesjalosteet: tomaattijalosteiden tuotantotuet (Italia) sekä kuivattujen viinirypäleiden tuet (Kreikka) maksettiin tavanomaista nopeammassa tahdissa. Luku B1-16: Viinialan tuotteet // Ero: + 63 milj. euroa (+ 5,4 %) // (menot: 273 milj. euroa) (indikaattori: 210 milj. euroa) Indikaattorin ylitys johtuu viinien ja rypäleen puristemehun markkinointivuoden 1999/2000 varastointituen maksatuksista Italiassa, Espanjassa ja Kreikassa sekä juotavaksi tarkoitetun alkoholin esitislauksista johtuvista kustannuksista Espanjassa, Italiassa, Kreikassa ja Saksassa. Luku B1-21: Naudanliha // Ero: - 560 milj. euroa (- 9,3 %) // (menot: 2 388 milj. euroa) (indikaattori: 2 948 milj. euroa) Alan tapahtumien vuoksi indikaattori ei kuvasta todellista tilannetta seuraavista syistä: - menot vähenivät samoin kuin vientituetkin naudanlihan vientimarkkinoiden pysähtymisen vuoksi, - emolehmä- ja erityispalkkioiden nykyinen maksuvauhti ei nopeutunut, sillä useimmat jäsenvaltiot eivät käyttäneet mahdollisuuttaan maksaa näistä palkkioista 80 prosenttia ennakkoon, tai tuottajat ovat pitäneet eläimiään tilalla tavanomaista pidempään alhaisten hintojen ja nautaeläinten epävakaan markkinatilanteen vuoksi, mistä johtuen teurastuspalkkioiden maksuissa on alikäyttöä. Joidenkin toteutettujen toimenpiteiden rahoitusvaikutukset eivät ole vielä tähän mennessä olleet havaittavissa. Tällaisia toimenpiteitä ovat tavanomaiseen interventiovarastointiin tarkoitetut naudanlihamäärät, joita ei ole vielä ilmoitettu EMOTR:iin tai BSE:tä koskevat poikkeustoimenpiteet, joiden maksujen olisi pitänyt jäsenvaltioiden arvioiden mukaan kasvaa maaliskuusta 2001 alkaen. Lisätalousarvio hyväksyttiin 28. helmikuuta 2001, minkä vuoksi EMOTR mukauttaa indikaattoria, koska lisätalousarviossa myönnettiin lisämäärärahoja nauta-alalle. Luku B1-30: Liitteeseen I kuulumattomat tuotteet // Ero: + 36 milj. euroa (+ 8,7 %) // (menot: 191 milj. euroa) (indikaattori: 155 milj. euroa) Indikaattorin ylittyminen johtuu rasvattoman maitojauheen ja muiden maitotuotteiden sekä sokerin ja isoglukoosin vientitukien maksatuksista. Kyseessä ovat aikaisemman markkinointivuoden tuet, jotka olivat nykyisiä tukia suuremmat. Luku B1-32: POSEI-ohjelmat // Ero: - 19 milj. euroa (- 7,7 %) // (menot: 75 milj. euroa) (indikaattori: 94 milj. euroa) Alikäyttö indikaattoriin nähden johtuu POSEIMA- ja POSEICAN-ohjelmien hankintojen sekä eläintuotteiden suorien tukien maksuvauhdin hitaudesta. Luku B1-39: Muut toimenpiteet // Ero: + 38 milj. euroa (+ 9,1 %) // (menot: 206 milj. euroa) (indikaattori: 168 milj. euroa) Indikaattorin ylitys johtuu maatalouden valuuttatukien ensimmäisen erän loppuosan maksamisesta Ruotsissa ja Yhdistyneessä kuningaskunnassa sekä toisen erän maksuista Tanskassa, Ranskassa, Irlannissa ja Yhdistyneessä kuningaskunnassa. 3.3.2. Alaotsake 1b Luku B1-40: Maaseudun kehittäminen // Ero: - 454 milj. euroa (- 10,1 %) // (menot: 1 005 milj. euroa) (indikaattori: 1 459 milj. euroa) Vuosi 2001 on kauden 2000-2006 uusien maaseudun kehittämisohjelmien ensimmäinen täytäntöönpanovuosi. Suurin osa ohjelmista hyväksyttiin vuoden 2000 loppupuolella. Tämän luvun alamomenttien indikaattori laadittiin siksi pääosin lineaarisesti. Kokemuksen puute kyseisten toimenpiteiden maksutahdista jäsenvaltioissa onkin luultavasti syynä siihen, ettei indikaattori kuvasta todellista maksutahtia. On otettava huomioon, että jäsenvaltiot maksavat erityisesti aikaisempia liitännäistoimenpiteitä. Menot liittyvät pääasiassa varhaiseläkkeeseen, maatalouden ympäristötoimiin ja metsitykseen. 4. PÄÄTELMÄT 4.1. Alaotsakkeen 1a määrärahojen täytäntöönpano 30. huhtikuuta 2001 Määrärahojen täytäntöönpano 30. huhtikuuta 2001 (jäsenvaltioiden menot 16.10.2000-28.2.2001) on 26 138,5 miljoonaa euroa eli 67 prosenttia määrärahoista. Menot ovat 869 miljoonaa euroa indikaattoria pienemmät. Toteutuneiden menojen ja indikaattorin tason väliset erot ovat siis kasvaneet edellisen kuukauden tilanteeseen nähden. Erot selittyvät jäsenvaltioiden maksutahdista, joka poikkesi indikaattorin perustana olleista oletuksista (erityisesti luvuissa B1-12, B1-14, B1-21 ja B1-32). 4.2. Alaotsakkeen 1b määrärahojen täytäntöönpano 30. huhtikuuta 2001 Määrärahojen täytäntöönpano 30. huhtikuuta 2001 (jäsenvaltioiden menot 16.10.2000-28.2.2001) on 1 004,8 miljoonaa euroa eli 22 prosenttia määrärahoista. Menot ovat 454 miljoonaa euroa indikaattoria pienemmät. Toteutuneiden menojen ja indikaattorin tason väliset erot ovat siis kasvaneet edellisen kuukauden tilanteeseen nähden. Nykyisen tilanteen perusteella komissio ei kuitenkaan voi olettaa, että tämä negatiivinen ero säilyy varainhoitovuoden loppuun asti.